JohanHeinsen/ENO huggingface dataset:
Odense Adresse-Contoirs Efterretninger, 1824-07-16
Nederlandene. J det Limburgske skal og samles en Øvelsesleir i næstk. Septbr. og Octbr. Maaneder. Tydskland. J den nysmeldte Skildring af Tydsklands Handelsforhold (S. 398) lignes Tydskland selv i denne Henseende ved en i særskilte Qvarterer inddeelt Plads, der beleires af forskjellige Armeekorpser. Omgivet af fiendske Spærrings=Anstalter udenfra, spærrer det sig selv indenfra. Enhver Stat underbinder den andens Aarer, og de tydske Stater, som skulde udgjøre et Legeme, skade meest sig selv ved dette langsomme Selvmord. Jkke for tydske Produkter, men for des lettere at kunne faae Hollændernes, Engellændernes og de Franskes Varer, gjøres Floder seilbare og Veie anlægges. Endog Tolden er i Almindelighed høiere paa tydske Produkter end paa de udenlandske. For et Fad Rhinskviin maa saaledes i Preussen betales 300 Rr., medens et lige Qvantum fine og langt kostbarere franske Vine ikke koster mere. Hverken ved Kredit foreninger eller Love vil der kunne raades Bod paa dette Onde, saalænge ingen frie Bevægelse af Landsprodukterne finder Sted &c. - Sandheder, som dog vel engang ville blive hørte.
Odense Adresse-Contoirs Efterretninger, 1824-07-16
Fyrst Metternich er den 2 d. afreist til Koblenz, forat besee Fæstningsværkerne sammesteds, og, paa Hr. v. Tatitscheff nær, ere de diplomatiske Gjæster samtlig afreiste fra Johannisbjerget.
Odense Adresse-Contoirs Efterretninger, 1824-07-16
Paa Lybeks Gader har nu ogsaa viist sig en gal Hund, som har bidt flere andre Hunde, hvorfor Øvrigheden har truffet de fornødne Foranstaltninger.
Odense Adresse-Contoirs Efterretninger, 1824-07-16
Jtalien. Om den nu afdøde Storhertug af Toskanganfører Man følgende skjønne Karakteertræk: Flere af de fornemste Florentinere vare fra Udlandet denunerede for ham som Karbonarer. Han lod dem da samtlig kalde for sig og sagde til dem, da de havde hørt Beskyldningen; oplæst: "De seer, mine Herrer, hvad Man beskylder den for; men Jeg kan ikke troe, at de have Ont i Sinde med mig, som aldrig har gjort Demondt. Jeg har derfor sat mit Æresord i Pant for Dem, og haaber at De respekterer det.
Odense Adresse-Contoirs Efterretninger, 1824-07-16
J Rom er udkommet en Beskrivelse over 36 af de prægtigste Kirker i Europa, saasom Peterskirken, St. Pauls kirken i London, vor Frue i Paris &c., og tilegnet Hs. Hell. lighed.
Odense Adresse-Contoirs Efterretninger, 1824-07-16
J den pavelige Anmeldelse af det store Jubelaar findes et meget ukristeligt Udfald imod Bibelselskaberne, som stridende imod Kirkefædrenes Traditioner og det Tridentinske Koncilium. De Oversættelser af den hellige Skrift, som overalt udbredes, erklæres deri ikke for Jesu Kristi men for Menneskers, eller meget mere Djævelens Evangelium!
Odense Adresse-Contoirs Efterretninger, 1824-07-16
Tyrkiet. Til Erkjendtlighed for Jussuf Paschas Artighed i at frigive det Engelske Skib, som var anholdt med Lord Byrons Følge ombord, sendte Denne Paschaen 4 frigivne tyrkiske Fanger med et høfligt Brev, hvori han bad ham vise de fangne Græker en menneskelig Behandling. Paschaen lod blot svare, at han havde modtaget samme. J et andet Brev til Fyrst Maurokordato beklager Lord Byron sig over Uenigheden imellem de Græske indbyrdes, og siger i denne Anledning blandt andet: Grækenland har nu tree Ting at vælge imellem : enten at gjenerobre sin Frihed, eller blive afhængig af Europas Souverainer, eller at blive en tyrkisk Provinds. Borgerkrigen kan kun føre til et afde to sidste Resultater. Synes J at misunde Wallachiet eller Krimm deres Skjebne, da kunne J have det samme imorgen. Misunde J Jtalien dets Tilstand, Overmorgen kunne J være lige saa lykkelige. Men vil Grækenland være frie og uafhængig, da maa det nu fatte en Beslutning, siden vil det blive for sildigt &c.)
Odense Adresse-Contoirs Efterretninger, 1824-07-16
Sverrig. J Stokholm er nu ogsaa allerede fem Mennesker bidte af gale Katte.
Odense Adresse-Contoirs Efterretninger, 1824-07-16
Fædrelandet. Videnskabelighed. Den 11 d. M., samme Dags Morgen, som hans Eftermand i Embedet, Hs. H. Hr. Amtsprovst Øllgaard, blev indsat af Hs. H. Hr. Stiftsprovst Clausen, henslumrede ved en rolig Død Hs. Høiærværdighed Pastor Lorenz Nicolai Fallesen, forhen Sognepræst ved Trinitatis Kirke, fra hvilket Embede han, formedelst tiltagende Svagelighed, efter Ansøgning allernaadigst entledigedes først i indeværende Aar. Han var født den 20 April 1757 i Bjert i Haderslev Amt, og er bekjendt i Litteraturen som Udgiver af Magasin for Religionslærere 6 Bind, Nyt Magasin 6 Bind, Maanedsskrift for Fædrelandets Religionslærere for Aarene 180528 og Qvartalskrift for 1809.
Odense Adresse-Contoirs Efterretninger, 1824-07-16
Kjøbenhavn den 12 Juli. J Løverdags Morges afgik det Kongel. Dampskib Kiel herfra til Eckernførde, for at være til Hs. Majestæt Kongens Tjeneste. Aarhuus. Til et varigt Minde om Hs. Majestæt, vor høitelskede Konges Nærværelse iblandt os, er der paa Raadhuussalen opreist et Malerie, som forestiller Allerhøistsamme tilhest i Legemsstørrelse, malet af Hr. Wyck i Kjøbenhavn, og kjøbt af Byens Jndvaanere. Bemeldte Malerie indtager en heel Væg fra Loftet ned til Gulvet ligefor Salens Indgang. Ved sit Besøg paa Raadstuen den 14 Juni tog Hs. Majestæt det selv i allernaadigst Øiesyn. Ved samme Leilighed gav Hs. Majestæt sin allernaadigste Tilladelse til, at den ny Byport, som, efter den af Allerhøistsamme allernaadigst valgte Tegning, agtes opført ved Jndkjørselen paa Broberg, ligeledes til et Minde om Hs. Majestæts Ophold her i Staden, maa bære Navnet Frederiksporten.
Odense Adresse-Contoirs Efterretninger, 1824-07-16
Beltpassage fra den 11 til 14 Juli 1824. Fra Fyen til Sjælland. Krigsraad og Jnspekteur Jensen; Etatsraad og Professor juris Hurtigkarl med Jomfruerne W. og M. Henrichsen, Professor Wiborg; Møller Friis med Kone; Hr. C. Engelsted; Bundtmager Szybrowsky; Eskadronschirurg Wernich; Dyrlæge Erichsen, Kjøbmændene M. Jørgensen og L. Jørgensen, br. A. Jørgensen; Hestehandlerne P. Thomsen, O. Nielsen, Birck, N. Larsen, P. Schiøn og Hiort; Handelsbetjenterne P. G. Westrup, J. J. Borup og S. C. Berg; Strømpehandler, D. Pedersen; Silke= og Klædehandler J. C. Jansen; Lærredshandlerne P. Lorentzen og Kirkegaard; Qvæghandler J. Pedersen; Handelslærling H. Lassen. Fra Sjælland til Fyen. Lærredshandler Kirkegaard; Pastor Lund; Hr. J. J. Borup, Grosserer Hjorthøy; Gartner P. Hansen, Jomfrue Martensen, Pastor Bang; Proprietair G. A. v. Deurs ; Madame Smidt; Hestehandler Birck; Skrædermester F. Ahrenzen; Kammerraad Ness, Birkedommer Friis; Handelsmændene J. Botta og J.C. Bragt; Hestehandlerne M. Lassen, O. Nielsen og P. Thomdertissements.
Odense Adresse-Contoirs Efterretninger, 1824-07-16
At det blev den Algodes Villie at bortkalde vor elskede Datter, Johanne Magdalene Foersom, til et bedre Liv den 15 Juli, efter 9 Dages Sygeleie, i en Alder af 17 Aar, bekjendtgjøres sørgeligst for fraværende Slægt og Venner, Overbeviist og Enhvers oprigtige Deeltagelse, der kjendte den Hedenfarnes Værd, frabede vi os al skriftlig Bevidnelse om samme, da det kuns vilde opfriske det Saar, som ene Tiden kan læge. E. Foersom, fød Clod. J. Foersom.
Odense Adresse-Contoirs Efterretninger, 1824-07-16
Det behagede den alvise Gud, efter 3 Aars og 5 Maaneders Lidelser, der endte sig med Bryst=Vattersot, at bortkalde ved en rolig og venlig Død vores elskede Pleiedatter, Bolett, Kirstine Schrøder, den 10 Julii, om Eftermiddagen Kl. 2 ½, i hendes Alders 10de Aar.
Odense Adresse-Contoirs Efterretninger, 1824-07-16
Dette for os saa smertelige Dødsfald bekjendtgjøres herved først og fornemmelig den Afdødes Forældre samt vore deeltagende Slægtninge og Venner, sørgeligst fra Snøde Degneboelig paa Langeland den 12 Juli 1824. A. K. Myhre, fød Schrøder. M. Myhre.
Odense Adresse-Contoirs Efterretninger, 1824-07-16
Tirsdagen den 20 d. M., Eftermiddag Kl. 3, bliver Styde øvelse i Odense forenede Skydeselskab efter de bestemte Sølv premier, og skydes denne Gang allene med Pistoler. Odense den 16 Juli 1824. Direktionen.
Odense Adresse-Contoirs Efterretninger, 1824-07-16
J næstkommende Uge agter jeg at reise til Svendborg, Faaborg og Assens; hvilket bekjendtgjøres for Dem, som maatte være min Hjelp behøvende. N. Wolff, Tandlæge og Liigtorn-Operateur.
Odense Adresse-Contoirs Efterretninger, 1824-07-16
Daglig kan bekommes nyebrændt Steenkalk ved Bramstrup Kalkbrænderie for nedsat Priis, 7 Mk. Tønden. J. Madsen.
Odense Adresse-Contoirs Efterretninger, 1824-07-16
En middelaldrende Person, som har tjent for Skytte og senere forestaaet en stor Avling, ønsker sig en Plads i første Egenskab, eller i Mangel heraf en Ladefogedtjeneste. Paalidelige Skudsmaal kan fremvises. Adressekontoiret anviser.
Odense Adresse-Contoirs Efterretninger, 1824-07-16
I Trende Mølle ved Faaborg er to Møllestene, 7 Qvarteer og 14 Tommer i Diameter, tilkjøbs. Liebhaverne behage at henvende sig jo før jo heller i Møllen. Samtlige Værelser, med dertil hørende Kakkelovne, No. 403 paa Nørregade, Kjøkken, Loft og Kjelder, samt Vasker- og Bryggerhuus med indmuret Kobber=Kjedel, Brænde og Tørveloft, er at bekomme i Leie til Beboelse og Brug, fra næstkommende Flyttetid eller 1 Novbr., paa 1/2 eller heel Aar. I Gaarden er en fra Rendelægget anbragt Ferskvands Pompe. Om Leie=Konditionerne kan akkorderes med Eieren, boende i fornævnte No. 403 paa Hjørnet af Nørregade og Hans Jensens Stræde. I Gaarden No. 782 paa Klingenberg er til næste FlyttetiVærelser for 2 Familier at faae til Leie.
Odense Adresse-Contoirs Efterretninger, 1824-07-16
I Gaarden No. 449 i Nørregade er 2 Værelser at erholde til Leie til Michelsdag Flyttetid, hvorom akkorderes med Opsynsmanden, som boer i Gaarden. Dallunds noksom bekjendte gode Hollænderie, der bestaaer af 250 Stkr. Malkekøer, er underhaanden at erholde i Forpagtning fra førstkommende 1 Mai 1825, naar Liebhaverne behager at melde dem inden August Maaneds Udgang. Dog tjener til behagelig Efterretning for dem, der attraae Forpagtningen af dette Hollænderie, at de maae kunne prænumerere 630 Specier og stille Sikkerhed for Kontraktens Opfyldelse, uden hvilket det ikke nytter Nogen melder sig. Dallund pr. Odense den 14 Juli 1824. Efter høie Herskabets Ordre. Østrup, Fuldmægtig.
Odense Adresse-Contoirs Efterretninger, 1824-07-16
Fredagen den 23 Juli førstkommende, Formiddag Kl. 9, bliver, efter Trakteur Poulsens Enkes Begjering, paa hendes Boepæl hos Skomager Basse i Frue Kirkestræde her i Byen, foretaget Auction over nogle Meubler og Effekter, saasom: Stole, Borde, Speile, Linned, Kobber, Messing, Kjøkkentøi m. m.; hvilket herved bekjendtgjøres. Odense den 16 Juli 1824. Lund, konstit. Auctionsdirekteur.
Odense Adresse-Contoirs Efterretninger, 1824-07-16
Efter Forlangende af Udlægshaveren, afholdes 3 Auctioner, over Hans Jensens Gaard i Fangel, der staaer for omtrent 2 Tdr. 4 Skpr. Ager og Engs Hartkorn. Auctionerne afholdes Torsdagen den 29 Juli 12 August samt Fredagen den 27 August næstkommende, de 2 første Gange paa Odense Herreds Tingsted og den sidste i Gaarden selv, hver Gang om Formiddagen Kl. 11. Odense Herredskontoir den 14 Juli 1824. C. A. Falbe.
Odense Adresse-Contoirs Efterretninger, 1824-07-16
Torsdagen den 22 Juli d. A., om Formiddagen Kl. 11, bli per paa Svendborg Byes Raadstue afholdt offentlig Licitation over Jstandsættelse af Sortemose-Broen paa Landeveien imestem Svendborg og Nyborg, hvortil de Lysthavende indbydes, og ligger Konditionerne og Overslag til Eftersyn paa mit Kontoir. Herredsskontoiret i Svendborg den 12 Juli 1824. C. Christensen.
Odense Adresse-Contoirs Efterretninger, 1824-07-16
Jfølge foregaaende Forlig og Udlæg og efter Udlægshaverens Begjæring, bliver den Lars Hansen Bankes Enke, Birthe Jensdatter tilhørende og Sønden for hendes iboende Boelsted paa Aarslev Mark, under Winding Herred i Fyen beliggende og indhegnede Jordlod, af Hartkorn 1 Td., opbuden til Bortsælgelse ved 3 offentlige Auctioner, som afholdes: Mandagen den 16 August d. A. den 30 - hver Dags Formidd. Kl. 11. den 13 Septbr. -De 2 første Auctioner foretages til Afholdelse paa Herredskontoiret i Nyborg og den sidste paa Stedet selv. Denne Bekjendtgjørelse tjener tillige de senere Prioritetshavere til Efterretning, i Overeensstemmelse med Plakaten af 22 April 1817. Winding Herredskontoir i Nyborg den 13 Juli 1824. Moltke.
Odense Adresse-Contoirs Efterretninger, 1824-07-16
J Selveiergaardmand Hans Andersen af Hønnerup Bye J i Gielsted Sogn, hans Opbudsboe, afholdes en Skiftesamling. paa Wends Herreds Tingstue i Middelfart Onsdagen den 4 August førstkommende, om Formiddagen Kl. 10. Enhver, som i dette Boe endnu formene at have noget at andrage eller paastaae, indkaldes herved, i Overeensstemmelse med Plakaten af 21 April d. A., til bemeldte Skiftesamling, at møde og sit Andragende, forsaavidt derpaa kan refletteres, at fremføre, da Skiftet forventes til Slutning at vorde optaget. Middelfart den 13 Juli 1824. Stabell.
Odense Adresse-Contoirs Efterretninger, 1824-07-19
No. 103. 55 Aargang. F. Stifts. Fyens privilegerede. Kongelig allene Avertissementstidende. Adresse-Avis og 770. overalt i de Danske Stater. Forsendes med Brevposten, Udgiveren Søren Hempel i Odense. Redigeres, trykkes og forlægges af Mandagen den. 19 Juli 1824.
Odense Adresse-Contoirs Efterretninger, 1824-07-19
Jndhold. Spanien (Den franske Avgardes Opbrud fra Madrid. Amnestie=Fængelinger. Huusfogning efter forbudne Bøger). Frankerig (Forhandlinger og Budgettet for 1825. Journal=Udfald imod Ministrene). Jtalien (StatsKonsulter i Neapel. De Amerikanske Anliggender (Forvirring i Perud. De græsketyrkiske Anliggender.
Odense Adresse-Contoirs Efterretninger, 1824-07-19
Spanien. Kongens Afreise til Badet ved Sacedon var ansat til den 5 d. Af den Omstændighed, at Grev Ofalla med følger, slutter Man, at det moderate Partie endnu har Overhaanden. Der tales vedvarende om en Kongres af Gesandterne ved den hellige Alliants, for at raadslaa om Spanicus nærværende Forfatning, Cadix's og de Baleariske Øers Besættelse m.m. Jblandt andet skal en diplomatisk Note være ivente fra de allierede Souverainer, om Portugals Anliggender, hvori Engelland, for at afværge de for Europas Fred farlige Følger af den her herskende Forvirring, skal opfordres til at sende Tropper til Understøttelse for sin gamle Allierede, hvormed Magterne i fornødent Fald ogsaa ville være behielpelige. Efter Forlydende have Portugiserne faaet Befaling at forlade, Spanien.
Odense Adresse-Contoirs Efterretninger, 1824-07-19
Den 25 f. M. blev i Madrid givet Overofficererne ved den franske Livgarde en Afskedssmans, som General lerne ved Okkupationshæren og flere Ministre bivaanede. Nogle Medlemmer af den Kongelige Familie see ugjerne disse Troppers Bortmarsch. Garnisonen er igjen forøger med en Bataillon Linietropper, og Fængslingerne i Følge Amnestie=Undtagelserne tiltage stedse mere. J Valencia vansmægter snart en Fjerdepart af Jndvaanerne i Fængslerne, og i Fortet ved Segovia gjøres Tilberedelser til at modtage 12 Fanger fra Cadix. Fra Madrid er paa een Dag afgaaet en Transport af 400 størstedelen Konstitutions venner som Galeislaver til Mallaga, Carthagena og Ceuta.
Odense Adresse-Contoirs Efterretninger, 1824-07-19
Forbudet imod at opholde sig i Madrid har igjen modtaget nogle Jndskrænkninger, som en Følge af et Klageskrift til Hs. Majestæt over det Tab, Staden lider ved de hyppige Udvandringer af Kapitalister, Haandværkere a. Regieringen skal og have sendt konfidentionelle Cirkulairer til alle Municipal-Embedsmænd i Landet, for at erfare Folkets sande Mening om de Modifikationer, som kunde ønskes indførte i Bestyrelsen.
Odense Adresse-Contoirs Efterretninger, 1824-07-19
Ved en Politie=Forordning forbydes det iblandt andet : Madrids Jndvaanere, under Straf af 20 Ducater eller 10 Dages Fængsel, at betjene sig af Bjældetrommer, Sække piber o. del. paa St. Hans- og andre Festdage. Deslige, 1ste maae Vand- og Kuldragerne ingen Stokke bære ved deres Nationaldandse. Politiet har nu ogsaa begyndt sin almindelige Huussøgning i Advokaternes og de Lærdes Bogsamlinger efter de af Jnqvisitionen forbudne Bøger saavelsom Aftryk af Konstitutionen.
Odense Adresse-Contoirs Efterretninger, 1824-07-19
Frankerig.
Odense Adresse-Contoirs Efterretninger, 1824-07-19
Af Budgettet for 1825 ere den 9 d. flere Artikler allerede antagne efter de sædvanlige Debatter, hvori Hr. Constant blandt andet med næsten almindeligt bifald angre Lotterie og Hazardspil som faste Kilder for Statsindtægterne. Hr. Bertier tog i sin Tale Anledning til at dadle den liden Jndflydelse, Frankerig udøver paa Spanien, med Hensyn til Roialisternes Forfølgelse sammesteds (!), og beklagede, at de troeste Ministre vare afløste af saadanne, som faa Maaneder før havde tjent de revolutionaire Cortes. Jblandt hans Kæremaal var ogsaa det, at Man vil nøde Kongen til at erkjende de konstitutionelle Laan, at en Nabomagt, som i sin Stolthed holder sit for det fuldkomneste, vil misbruge Frankerigs Kredit til at give Landet nye upassende Indretninger, ligesom det, mod sin Villie, har styrket til atter at gjøre Portugatil en Engelsk Kolonie; at Engelland søger at bibringe Frankerig Smag paa et stort Forbund af alle konstitutionelle Regjeringer og formaae det til at erkjende Amerikas revolutionaire Stater imod de monarkiske Regjeringer i Østen og den hellige Alliants, som Vi dog have at takke for vore legitime Konger og Gjenoprettelsen af den selskabelige Orden i Europa, med mere i samme Aand. Trykningen af hans Tale blev uden Modsigelse bevilget. Hr. Clauzel de Coussergues erklærede ligeledes Constants Yttring: at Roialisterne i Spanien forfulgte Tilhængerne af Cortes, for usandfærdig, da 3de Revolutionaires Jndflydelse dertillands var langt større end Legitimitetens Tilhængeres. En Hr. v. Lacaze dadlede ved samme Leilighed Pairerne for Rentelovens Forkastelse, der var Skyld i de offentlige Fonds senere Falden, hvorfor han haabede, at Ministrene paa ny vilde foreslaae den næste Møde, og uagtet han heri blev gjendrevet af v. Girardin, blev hans Tales Trykning med stor Stemmefleerhed, besluttet. Da Man fra alle Sider fordrede de MilitairJntendanter, som havde Deel i de begaaede Underslæb, afstraffede, forsikrede Finantsministeren, at Jngen meer end han selv havde modsat sig Kontrakten med Hr. Ouvrardmen først i næste Møde vilde Man være istand til at nær ne de Skyldige.
Odense Adresse-Contoirs Efterretninger, 1824-07-19
Desuagtet maa Hr. Villele endnu døie haarde Udfald i Journal d. Debats. En ny Artikel, hvori Hr. v. Chateaubriands Stiil og Aand er umiskjendelig, beskylder, ham for Herskesyge og Jntolerance imod dem, der ere af en anden Mening, hvilket Alt dog vil være forgiæves, da Frankerigs Nationalaand, Æren, omsider maa beholde Overmagten. Aldrig - hedder det - vil personlig Jnteresse hos Os faae Jndflydelse paa de lovgivende Kamre. Gode Love og en til Nationens aabne, ædle og aandfulde Karakteer svarende Forvaltning vil nu og altid blive det, som skaffer Majoriteten paa vore Ministres Side. Man tale blot til Pairs og de Deputerede og Religion, Legitimitet, Uafhængighed, Ære og Fødeland, og strax ville i de stemme for Alt, hvad hermed staaer i Forbindelse. Franskmanden lader sig overtale, men ikke paalægge Lænker. "Lad den offentlige Stemme længe nok skraale, Hvad har det at betyde, om nogle Ærgjerrige klage, eller og nogle Forfattere og Tidender harmes over vor Magt, Vi knuse vore Fiender ved vor Lykke. Herligt! Men den offentlige Mening, som Jbehandle saa foragteligt, undergraver Jorden, hvorpaa J staae. Der gives politiske som religiøse Atheister, der hverken troe paa en offentlig Mening eller paa Regjeringer, og ansee enhver skreven Konstitution for en Lap Papiir, hvis eneste Fortjeneste er den Anseelse, den laaner dem. Men Faldet nærmer sig, da Man nødsages til at troe paa Tilværelsen af en offentlig Menning og en usynlig, straffende Magt. Det gaaer den politiske som den religiøse Atheist; de gribe Troen, naar det er forsildigt. En Tid lang holdt Man den nærværende Administration for at være forsigtig, men pludselig vender Bladet sig. De Stærke agtes ikke meere; de Frygtsomme have tabt Tilliden. Hvad skulde Man tænke, hvis denne eller hiin Minister havde en naturlig Modbydelighed for Chartet, hvis han, istedetfor at dølge det, endog dreev Spads dermed. Jntet vilde tilintetgjøre den offentlige Moral mere, end om Man gjorde det repræsentative Monarkie til et Blændværk. Disse og lignende Yttringer opfanges med Graadighed af Oppositionsbladene, som gjøre deres Bemærkninger derover. Saaledes siger Handelsjournalen, at Ministrene høilig have forregnet sig ved Hr. v. Chatteaubriands Fortrængelse. Det var lykkedes dem at indslutte hans Jntelligents i deres Skranker. Ved at slippe ham have de giengivet ham hans hele Magt. Nu forfølger han dem med frygtelige Sarkasmer, udbreder et ufordrageligt Lys over deres Forvaltning, og lægger alle deres hemmelige Planer for Publikums Øine. J nogle Aar har Man ikke talt saa meget og Regjeringens indre Forhold, som i den korte Tid, siden Hr. v. Chareaubriand ophørte at være Minister.
Odense Adresse-Contoirs Efterretninger, 1824-07-19
Hvor varm en Talsmand de fra Martinique Forviste end have fundet i Hr. Jsambert, som har udgivet et særskilt Forsvarsskrift, hvor han haardelig paataler den mod dem viste vilkaarlige Behandling, synes deres Skjebne uigjenkaldelig, og Skibet er alt den 27 Juni igjen afseilet til Senegal med dem, paa To nær, som for Sygdom vare lagte paa Hospitalet. Deres hele Brøde har, efter bemeldte Forsvarsskrift, bestaaet i, at Man imellem deres Papirer fandt en Adresse til de Deputerede, hvorover de Hvide klagede til Gouvernøren, og lode ham tillige vide, at de ingen Forandring vilde taale i Kolonial=Reglementet, som den endog kom fra Regjeringen (!). Det var størstedelen rige Grundeiere og Kjøbmænd, som kom i Uleilighed, Nogle blot for at have yttret Medlidenhed, med de Andre. Dommen skjærpedes af General=Gouvernøren til Brændemærke og Galeistraf paa Livstid for Bas sette, Fabian og Volney og til Deportation for de Øvrige. Henved 1500 skulle desuden frivillig have forladt Øen. Hr. Jsambert tilføier, at Man ikke betænkte sig paa at tage Sønnen for Faderen og den ene Broder for den anden.
Odense Adresse-Contoirs Efterretninger, 1824-07-19
Da en agtværdig Olding, der og var bragt ombord, Julenat i en Tale med levende Farver havde skildret sine Staldbrødre deres forestaaende Jammer, og derpaa styrtede sig i Bølgerne, blev hans Søn i hans Sted deporteret. dens ikke officielle Deel forsvarer Monitøren imidlertid Retmæssigheden i Gouvernørens Fremfærd imod Rolighedsforstyrrerne. Heraf har Hr. Jsambert taget Anledning til at indgive en ny Ansøgning til Statsraadet, hvori han paastaaer, at da Statholderens Forholdsregel kun var provisorisk, saa maatte Virkningen ophøre, og de Deporterede erklæres for frie eller lovlig dømmes, saasnart de havde betraadt den franske Grund.
Odense Adresse-Contoirs Efterretninger, 1824-07-19
Jtalien. Ved et Kongeligt Neapolitansk Dekret af 14 Juni, bestaaende af 50 Artikler, ere de under Navn af StatsKonsulter den 26 Mai 1821 oprettede to Autoriteter, den ene for Neapel bestaaende af 16 og den anden for Sicilien af 8 Medlemmer, nu satte i Virksomhed, saaledes at de danne en General-Konsulta, naar fælleds Anliggender skulle afgjøres. Jblandt Medlemmerne ere flere Biskopper, og deres Forsamlinger holdes stedse paa det Sted, hvor Kongen residerer.